Pe data de 16 mai 2024, Liceul Tehnologic Dumitru Mangeron din Bacău a găzduit etapa județeană a Concursului Național de Proiecte de Mediu. Evenimentul a pus în lumină idei inovatoare de protejare a mediului, dezvoltate de elevi dedicați.
Primele două locuri au fost obținute de proiectele Colegiului Național “Gh. Vrănceanu”, coordonate de profesor Savin Nadia și laborant Mocanu Veronica. Proiectele au vizat extracția iodului din frunze de nuc și coji de nucă și utilizările acestuia, precum și valorificarea resturilor de săpun.
Pe locul al treilea s-a clasat proiectul Liceului Tehnologic “Anghel Saligny”, coordonat de profesor Belecciu Cristina și Gutes Cătălina, care s-a concentrat pe reciclarea creativă și valorificarea deșeurilor, inclusiv cele metalice.
Toate ideile prezentate s-au dovedit a fi valoroase și demne de implementare la scară largă.